రక్తసంబంధం (1962 సినిమా)

రక్తసంబంధం 1962లో విడుదలైన తెలుగుచిత్రం. వి.మధుసూదనరావు దర్శకత్వంలో, ఎన్టీ రామారావు, సావిత్రి (నటి) ముఖ్యపాత్రల్లో నటించారు. ఈ సినిమాను డూండీ నిర్మాణం చేశారు. తమిళంలో శివాజీ గణేశన్, జెమినీ గణేశన్, సావిత్రి ప్రధాన పాత్రల్లో నటించగా విజయవంతమైన పాశమలర్ (பாசமலர்) దీనికి మాతృక.

 నిర్మాణం 
 అభివృద్ధి 
తమిళంలో శివాజీ గణేశన్, జెమినీ గణేశన్, సావిత్రి ప్రధాన పాత్రల్లో నటించిన హిట్ సినిమా పాశమలర్. అన్నాచెల్లెళ్ళ అనుబంధం నేపథ్యంలో సాగే భారీ నాటకీయ చిత్రం ఇది. సినిమా నిర్మాత డూండీ తమిళ చిత్రం హక్కులు కొని, రచయితగా అప్పటికి సినీరంగానికి పూర్తి కొత్తవారైన ముళ్ళపూడి వెంకటరమణను నియమించుకున్నారు. అయితే భారీ నాటకీయత, శోకభరితమైన సన్నివేశాలూ ఉన్న హెవీ డ్రామా సాహిత్యరంగంలో హాస్యరచయితగా పేరొందిన ముళ్ళపూడి వల్ల ఏమవుతుందని పరిశ్రమ వర్గాలు పెదవి విరిచినా, డుండీ మాత్రం "హాస్యం, విరుపు తెలిసినవాడే హెవీడ్రామా రాయగలడు" అంటూ ప్రోత్సహించారు.
తమిళ స్క్రిప్ట్ అందగానే రమణ తెలుగు స్క్రిప్టును ముఖ్యమైన షాట్ విభజనలు సూచించడంతో సహా సినిమాను దాదాపు రెండు వారాల్లో రాసేశారు. దర్శకుడు వి.మధుసూదనరావు స్క్రిప్ట్ అయినంతవరకూ తీసుకురమ్మని రెండు వారాలకు అడగ్గానే, మొత్తం స్క్రిప్టును చేతిలో పెట్టడంతో ఒకేసారి స్క్రిప్ట్ చూసి ఒకే చేసేశారు. 

 తారాగణం 

 నందమూరి తారక రామారావు_ రాజశేఖర్"రాజు" 
 సావిత్రి_రాధ 
 కాంతారావు_ఆనంద్ 
 దేవిక_ మాలతి 
 రేలంగి వెంకట్రామయ్య_అప్పారావు 
 గిరిజ: సీత 
 తిక్కవరపు వెంకటరమణారెడ్డి _విశ్వనాథం 
 సూర్యకాంతం_కాంతమ్మ 
 కె వి.ఎస్.శర్మ_ రత్నం 
 మందాడి ప్రభాకరరెడ్డి_ భాస్కర్ 
 వై వి.రాజు_ సుబ్బన్న 

 సాంకేతిక వర్గం 

 దర్శకుడు: వీరమాచనేని మధుసూదనరావు 
 చిత్రానువాదం: ముళ్ళపూడి వెంకటరమణ 
 సంగీతం: ఘంటసాల వెంకటేశ్వరరావు 
 గీత రచయితలు: దాశరథి కృష్ణమాచార్య, కొసరాజు రాఘవయ్య చౌదరి, సింగిరెడ్డి నారాయణరెడ్డి, ఆరుద్ర, అనిశెట్టి సుబ్బారావు 
 నేపథ్య గాయకులు:శిష్ట్లా జానకి, ఘంటసాల వెంకటేశ్వరరావు, పులపాక సుశీల, ప్రతివాది భయంకర శ్రీనివాస్ 
 ఛాయా గ్రహణం: సి.నాగేశ్వరరావు 
 ఎడిటింగ్: ఎన్.ఎస్.ప్రకాశం 
 నిర్మాతలు: డూండీ, సుందర్ లాల్ నహతా 
 నిర్మాణ సంస్థ: రాజ్యలక్ష్మి ప్రొడక్షన్స్ 
 పంపిణీదారులు: ఈస్ట్ ఇండియా ఫిలిం కంపెనీ
 విడుదల:01:11:1962.

పాటలు
 పాట రచయిత సంగీతం గాయకులు రక్తసంబంధం ఇదే రక్తసంబంధం హృదయాలను కలిపేది కలకాలం నిలిచేది నిజమైన జన్మ బంధం దాశరథి కృష్ణమాచార్య ఘంటసాల ఘంటసాల చందురుని మించు అందమొలికించు ముద్దు పాపాయివే నిను కన్న వారింట కష్టముల నీడ కరిగి పోయేనులే. అనిసెట్టి ఘంటసాల ఘంటసాల, పి.సుశీల బంగారు బొమ్మ రావేమే పందిట్లో పెళ్ళి జరిగేనే కళ్యాణశోభ కనగానే కనులార తనివితీరేనే అనిసెట్టి ఘంటసాల పి.సుశీల, బృందం అల్లారు ముద్దుగా అన్నయ్య .. ఇదే రక్తసంబంధం అనిశెట్టి సుబ్బారావు ఘంటసాల ఘంటసాల బృందం  ఆకాశమేలే అందాలరాజే నకెదురైనడే నన్నే చూసి  డా॥ సినారె ఘంటసాల ఎస్. జానకి బృందం ఎవరో నను కవ్వించి పోయేదెవరో ఎవరో కాని విరసి విరియని సి.నారాయణ రెడ్డి ఘంటసాల పి.బి. శ్రీనివాస్, పి.సుశీల ఓహొ వయ్యారి వదినా ఉలుకెందుకే నీ వగలన్ని ఒకేసారి చూపకే  ఆరుద్ర ఘంటసాల పి.సుశీల మంచిరోజు వస్తుంది మాకు బ్రతుకునిస్తుంది కొసరాజు ఘంటసాల ఘంటసాల, పి.సుశీల బృందం

మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007. 
సి.హెచ్.రామారావు: ఘంటసాల 'పాట'శాల అనే పాటల సంకలనం నుండి.

వర్గం:ఎన్టీఆర్‌ సినిమాలు
వర్గం:తెలుగు కుటుంబకథా సినిమాలు
వర్గం:సావిత్రి నటించిన సినిమాలు
వర్గం:సూర్యకాంతం నటించిన సినిమాలు
వర్గం:దేవిక నటించిన సినిమాలు